**KOMENTE DHE REKOMANDIME MBI RAPORTIN E MONITORIMIT PËR 8 MUJORIN E VITIT 2024 PËR INSTITUCIONIN E PRESIDENCËS**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Institucioni i Presidentit, për zbatimin dhe respektimin nga të gjitha palët të Kushtetutës së Republikës së Shqipërisë, me fondet buxhetore të miratuara, për vitin 2024, ka hartuar, programuar dhe zhvilluar politikat, në funksion të përmbushjes së objektivit kushtetues dhe ligjor të sigurimit të veprimtarisë së Presidentit të Republikës.

Programi për të cilin ky institucion administron fondet për vitin 2024 është:

1. Programi “Veprimtaria e Presidentit”

***Për programin “Veprimtaria e Presidentit***, nga perdorimi i fondeve për 8 mujorin e vitit 2024, janë realizuar objektivat:

* Ushtrimi i funksioneve kushtetuese të Presidentit të Republikës, nëpërmjet dekretimeve të ndryshme për shpallje ligjesh, për përfititm dhe lënie të shtetësisë shqiptare, si dhe për dekorata e tituj nderi.
* *Përgjatë 8M 2024 u realizuan 334 dekrete për shpallje ligjesh, nënshtetësi dhe dekorata.*
* Synimet e politikës së jashtme të vendit, promovimi i shqipërisë në arenen ndërkombëtare, si dhe njohja, nxitja dhe mbështetja e vlerave kombëtare në vend.
* *Përgjatë 8M 2024 u realizuan 11 aktivitete ndërkombëtare për promovimin e vendit dhe 163 veprimtari protokollare brenda vendit.*

1. “**Karakteristika kryesore të performancës së shpenzimeve**”

Në fund të 8M 2024, situata në lidhje me realizimin e shpenzimeve të buxhetit, krahasuar me planin me ndryshime të vitit 2024, sipas raportit të monitorimit të paraqitur nga ana e institucionit, paraqitet si më poshtë:

***Në mijë lekë***

|  |  |  |  |
| --- | --- | --- | --- |
| **Veprimtaria e Presidentit** | **Plan 2024** | **Fakt 2024** | **% Realizimit** |
| *Shpenzime Personeli* | *193,297* | *84,812* | *44%* |
| *Shpenzime te tjera operative* | *136,553* | *53,631* | *39%* |
| **Total Korente** | **329,850** | **138,444** | **42%** |
| *Shpenzime kapitale* | *306,000* | *1,071* | *0.4%* |
| **Total** | **635,850** | **139,514** | **22%** |

Pra siç shikohet nga të dhënat e tabelës së mësipërme, duke gjykuar vetem mbi realizimin në vlerë të shpenzimeve të planifikuara për vitin 2024, për këtë program të ketij institucioni, evidentohet një performance nën mesataren e periudhës. Ky nivel realizimi lidhet kryesisht me mosplotësimim e strukturës organike të Institucionit, si dhe me vijimin e procedurave të prokurimeve për projektet e investimeve.

Sipas zërave përberës të shpenzimeve, sipas raportit të monitorimit të paraqitur nga ana e institucionit si dhe të dhënave në Sistemin Informatit Financiar të Qeverisë situata në fund të periudhës 8M i vitit 2024 paraqitet e tillë:

Shpenzimet korente në total për këtë institucion, janë realizuar në rreth 42% të planit vjetor, ndërsa shpenzimet për investime, si rikonstruksion i godinës ekzistuese apo ndërtimi i ri i sistemit të serverave, janë në proces, dhe për rrjedhojë kanë realizim të ulët për periudhen.

**III. Informacion mbi volumin dhe madhësinë e ndryshimit të buxhetit.**

Situata në lidhje me ndryshimet në planifikim 8M 2024, përfshirë këtu buxhetin fillestar dhe buxhetin me ndryshimet e ndodhura gjatë vitit 2024, paraqitet në tabelën e mëposhtme:

***Në mijë lekë***

|  |  |  |  |
| --- | --- | --- | --- |
| **Programet** | **Buxheti fillestar 2023 (1)** | **Buxheti me ndryshime (2)** | **Diferenca (3=2-1)** |
|
| *"Veprimtaria e Presidentit"* | 635,500 | 635,850 | 350 |

Pra siç shikohet nga tabela në krahasim me ligjin fillestar plani ka ndryshime nga fondet e akorduara si fonde shtesë nga fondi i veçantë.

1. **Komente dhe rekomandime**

* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. Vërejmë që paraqitja e informacionit në raportin e monitorimit, nuk është plotësisht sipas formateve të përcaktuara në këtë udhëzim.
* Nga ana juaj paraqitja e raportit të monitorimit për periudhën 8M të vitit 2024 është bërë në përputhje me afatin e përcaktuar në udhëzimin nr. 14, datë 30.05.2023.
* Lidhur me përdorimin e informacionit të siguruar nga sistemi AFMIS vihet re se janë plotësuar vlerat faktike për sasië e produkteve në modulin BPPM, raporti nr. 16.

Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:

* Paraqitjen e informacionin sipas formatit standard narrativ të raportit të monitorimit të buxhetit, të përcaktuar në Shtojcën 3, të udhëzimit.
* Për treguesit e performancës në nivel qëllimi të shfaqura në aneksin 4 “Raporti i realizimit të treguesve të performancës së programit”, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhen. Vërejmë që treguesit faktikë janë plotësuar të barabartë me ato të planifikuar.
* Për treguesit e performancës në nivel objektivi, rekomandojmë përcaktimin e njësisë matëse në kolonën përkatëse, si edhe treguesit faktikë të plotësuar në këtë aneks duhet të jenë ato që janë realizuar faktikisht për periudhën nëse janë të matshme për periudhën.

**VI. Publikimi**

Raporti i Monitorimit për 8 mujorin e vitit 2024, nuk është publikuar në faqen zyrtare të Institucionit të Presidentit.

Linku: <https://president.al/programi-i-transparences/>